recursal/SuperWikiNEXT-32B huggingface dataset:
אלן גינסברג בשנת 1988
**סופרמרקט בקליפורניה** (באנגלית: **A Supermarket in California**) הוא שיר מאת המשורר היהודי-אמריקאי אלן גינסברג, שנכתב בשנת 1955 ופורסם לראשונה בשנת 1956 בספרו של גינסברג "Howl and Other Poems" (אנ') ("יללה ושירים אחרים") ונחשב לאחד השירים החשובים של דור הביט.

הרקע לכתיבת השיר
----------------

גינסברג כתב את "סופרמרקט בקליפורניה" בזמן ששהה בברקלי הסמוכה לסן פרנסיסקו במדינת קליפורניה בשנת 1955, כמחווה למשורר האמריקאי הקאנוני וולט ויטמן במלאת מאה שנים לפרסום ספרו "עלי עשב". גינסברג קרא בצעירותו את שירתו של ויטמן והיא השפיעה רבות על כתיבתו, בהתאם השיר "סופרמרקט בקליפורניה" כתוב בסגנון המאפיין את ויטמן.

המשורר הישראלי רוני סומק סיפר על שיחה שהייתה לו עם גינסברג ב-1995 אודות "סופרמרקט בקליפורניה":

> 
> באחת מהשיחות האלה סיפר לי אלן שהדבר הכי חשוב במהפכה הביטניקית בשירה היה שהם לא השמיצו את הדור הקודם. הם רצו להרוויח את כבודם לא על חשבון מחיקת העבר. "למשל", הוא אמר, "לקחנו את הפואטיקה של וולט ויטמן ובמקום להתכחש לה, בדקנו מה קורה לה בימינו, ולכן נכתב שיר פגישה עם ויטמן בסופרמרקט."
> 
> 
> 
> 

בשיר יוצא גינסברג למסע קניות לילי מדומיין עם ויטמן ועם המשורר הספרדי פדריקו גארסיה לורקה בסופרמרקט שוקק חיים בקליפורניה - שניהם היו משוררים הומוסקסואלים, כמו גינסברג עצמו. עוד מוזכר בשיר כארון - משיט המעבורת של אל השאול האדס במיתולוגיה היוונית.

מקובל לראות ב"סופרמרקט בקליפורניה" ביקורת על אמריקה הקפיטליסטית שלאחר מלחמת העולם השנייה, המתמקדת בהיבטים צרכניים, ועומדת בהנגדה לדורו של ויטמן.

תרגומים לעברית ואזכורים בשירה העברית
------------------------------------

* תרגום נתן זך בספר **קדיש ושירים אחרים**, עם עובד (1988)
* תרגום יוסי גמזו
* תרגום חני שטרנברג בכתב העת "מקף" (2012)
* תרגום אנה הרמן ודורי מנור בכתב העת "הו!" (2015)
* המשוררת אגי משעול מאזכרת את השיר במחזור השירים "בהיפר"
* המשורר גלעד מאירי מתייחס לשיר בשירו "השלמות לשבת"
* המשורר עמיחי חסון מתייחס לשיר בשירו "רמי לוי בתלפיות"

קישורים חיצוניים
----------------

* אלן גינסברג קורא את "סופרמרקט בקליפורניה" באתר יוטיוב
* מילות השיר "סופרמרקט בקליפורניה" באתר poetry foundation

הערות שוליים
------------

1. ↑  Pockell, Leslie. The 100 Best Poems of All Time. Warner Books 2001
2. ↑  "תודה מרוני סומק" באתר כתב העת המקוון "מקף"
3. ↑  Bowlby, Rachel. Carried Away: The Invention of Modern Shopping. "A Supermarket in California". Columbia University Press 2002
4. ↑  אֶלֶן גִּינְסְבֶּרְג - "סוּפֶּרְמַרְקֶט בְּקָלִיפוֹרְנִיָּה", תרגם יוסי גמזו
5. ↑  חני שטרנברג, סופרמרקט בקליפורניה
6. ↑  בספר **השפלה הפנימית**, הקיבוץ המאוחד, 1995. חלק ממחזור השירים הולחן בידי המוזיקאית איילת רוז גוטליב באלבום "בצדי דרכים", 2013
7. ↑  בספר **זעזועים בג'לי**, הוצאת כרמל, 2006. השיר פורסם לראשונה בכתב העת מאזנים, גיליון ע"ט 6, דצמבר 2005 (**המאמר זמין לצפייה** במאגר JSTOR לאחר הרשמה)
8. ↑  בספר **מדבר עם הבית**, אבן חושן, 2015. השיר פורסם לראשונה במוסף "תרבות וספרות" של העיתון "הארץ": אתר למנויים בלבד עמיחי חסון, רמי לוי בתלפיות, באתר הארץ, 30 במאי 2014
ציור המתאר את סוקרטס וקסנתיפה
**קסנתיפֶּה** (ביוונית: Ξανθίππη) הייתה אשת סוקרטס, ואם שלושת בניו: למפרוקלס, הקרוי על שם אביה, סופרוניסקוס, הקרוי על שם אביו של סוקרטס, ומנקסינוס.

שמה של קסנתיפה, שידועים עליה יותר סיפורים מעובדות, לקוח מן המילים ξανθός "קסאנתוס" (בהיר שיער/בלונד) ו‘ιππος "היפוס" (סוס). "היפוס" הוא שם יווני עתיק המאפיין מורשת אצילית. ישנה סיבה נוספת לחשוב שמשפחתה של קסנתיפה הייתה מכובדת: בכורה נקרא על שם אביה, ולא על שם אבי סוקרטס, וזאת כי היה זה מנהג יווני עתיק לקרוא לבכור הבנים על שם הסבא המהולל מבין השניים. ישנה סיבה לחשוב כי אביה של קסנתיפה נקרא למפרוקלס, וכי היה מוערך יותר באצולה האתונאית.

קסנתיפה הייתה ככל הנראה צעירה ממנו בהרבה, ייתכן שבארבעים שנה, ותוארה על ידי אפלטון (בחיבורו "פיידון") כלא פחות מאם ואישה מסורה. קסנופון (בחיבורו "ממורביליה"), מתארה באור דומה, אם כי הוא מתאר תלונות של למפרוקלס על קשיחותה. ניתן לטעון כי זהו דפוס השקפות טיפוסי של נער מתבגר על הורה קפדן. רק ב"סימפוסיום" לקסנופון נראה כי סוקרטס מסכים שהיא (במילותיו של אנטיסתנס) "הקשה ביותר להתמודד עמה מכל הנשים הקיימות" ואף על פי כן סוקרטס מוסיף כי בחר בה בדיוק בשל רוחה הווכחנית:

זו דוגמה לרכָּב אשר חפץ להיות פרש מומחה: "איש מביניכם, רפי-הפה, יכניע חיות למעני", אומר סוקרטס, "הסוס אשר משתייך לי חייב להראות רוח". ללא ספק באמונה, שאם מסוגל הוא להתנהל עם חיה שכזו, יוכל הוא להתמודד עם כל סוס אחר. וזהו טיעוני. ברצוני להתמודד עם בני אדם, להתרועע עם אנשים בכלליות. משום כך זוהי אשתי. אני יודע זאת כי יכול אני לסבול את רוחה, יכול אני בקלות לחברני עם כל אדם אחר.
ייתכן שתמונה זו של קסנתיפה צמחה מאנטיסתנס ההיסטורי, מתלמידיו של סוקרטס, כיוון שבתחילה מכניס קסנופון השקפה זו לפיו, אך קסנתיפה מתוארת כאישה מרשעת גם על ידי דיוגנס לארטיוס, אף על פי שאין אנו יודעים את מקורותיו. נראה שתיאורה על ידי קסנופון היה המשפיע ביותר (נראה שדיוגנס לארטיוס, למשל, מצטט מהסימפוסיום, למרות שאין הוא מציין את קסנופון בשמו).
כיום שמה נרדף לאדם מעצבן ונזעף, בייחוד נשים מרשעות.

סופרים מאוחרים, כדוגמת דיוגנס לארטיוס, טוענים כי קסנתיפה הייתה אשתו השנייה של סוקרטס, וכי הראשונה נקראה מירטו. דיוגנס לא מצטט את מקורו. פלוטרכוס מתאר תיאור דומה, מציין כי הסיפור נלקח מעבודה בשם "לידה טובה", אשר נכתבה, או לאו, על ידי אריסטו. למרות זאת, בגרסתו של פלוטרכוס, סוקרטס, אשר היה כבר נשוי, דאג לחששותיה הכספיות של מירטו כאשר זו נהפכה לאלמנה. הדבר לא הוביל לחתונה. ייתכן שמקורו של דיוגנס היה דומה, או לא עדיף. כיום אין הוכחה מוצקה בנושא זה. 

האסטרואיד 156 Xanthippe (אנ') נקרא על שמה.

ראו גם
------

* בנות קסנטיפה

קישורים חיצוניים
----------------

ויקישיתוף מדיה וקבצים בנושא **קסנתיפה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007269914405171
* BIBSYS: 3004080
* BNE: XX1670697
* GND: 119035995
* ISNI: 0000 0004 4887 329X
* LCCN: n85262606
* NKC: jn20010525208
* NLP: a0000001807001
* VIAF: 52490593
* WorldCat: lccn-n85262606

 |
פירוש נוסף ערך זה עוסק בהר בישראל. אם התכוונתם להר באזור הרי אילת, ראו הר אורה (הרי אילת).

מראה כללי של ההר מהסטף. למרגלותיו: בית החולים הדסה עין כרם
היכל התפילה של מיס קרי בפיסגת ההר
**הר אורה** הוא הר בפרוזדור ירושלים בדרום-מערבה של ירושלים. שמו הערבי של ההר הוא ראס א-רב (رأس الرب), כלומר - הר האדון. הנוצרים מכנים אותו "הר הביקור", על שם ביקורה של מרים אמו של ישו את אלישבע, אמו של יוחנן המטביל.

סביבה
-----

הר אורה נמצא כקילומטר מערבית לשכונת קריית מנחם. גובה פסגתו של הר אורה 848 מטרים, מן הפסגות הגבוהות באזור ירושלים. ברוב המפות הפסגה מסומנת כ-נ.ג. 839, שהיא נקודה צפונית לפסגת ההר, אך בפועל היא גבוהה יותר וגבוהה מעט מפסגת הר עמינדב הסמוכה (842 מטרים). 

על ההר הכביש המוביל משכונות מרכז ירושלים (קריית יובל ועיר גנים) לכיוון שכונת עין כרם ולבית החולים הדסה עין כרם. לרגלי ההר נחל שורק.

אתרים ומבנים
------------

בשטח ההר מצויים גם מושב אורה, ועל ההר נבנה המתחם המקודש לשלוש הדתות של מיס קרי. המקדש של מיס קרי נמצא כיום בשטח בסיס צבאי של יחידת 8200. לידו מוסד "מסילה" לנערות במצוקה.

תוכנית לבנות יחידות דיור נוספות על אזור ההר מעורר את התנגדותם של הארגונים לאיכות הסביבה.

הערות שוליים
------------

1. ↑  ברוך שראל (עורך), מפות המרכז למיפוי ישראל, **אטלס ישראל 1:100,000**, הוצאת כרטא 1994 עמ' 52
2. ↑  , Twitter

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007568675405171

 |
מערכת ייחוס WGS 84  (פחיסות האליפסואיד מוגזמת לשם המחשה).
**WGS** (ראשי תיבות באנגלית של: **W**orld **G**eodetic **S**ystem, תרגום: *מערכת גאודטית עולמית*) הוא תקן המשמש בקרטוגרפיה, גאודזיה וניווט, כולל GPS ומערכות GNSS אחרות. היא כוללת סטנדרט של מערכת קואורדינטות המתייחסות לכדור הארץ, משטח ייחוס ספרואידי התייחסות לפני השטח (דאטום או "אליפסואיד ייחוס") עבור נתוני גובה גולמיים, משטח שווה פוטנציאל כבידה ("גאואיד") המגדיר את *פני הים הנומינליים*.

הגרסה האחרונה היא **WGS84** (הידועה גם בשם **WGS 1984**, **EPSG:4326**), פורסמה בשנת 1984 ועודכנה לאחרונה ב-2004. ערכות קודמות כוללות את **WGS 72**, **WGS 66**, **WGS 60**. כאשר WGS 84 היא נמצאת בשימוש מערכת GPS האמריקאית.

  

ראשית הצירים של המערכת היא מרכז המסה של כדור הארץ עם שגיאה מוערכת של כ-2 סנטימטרים בלבד.

את WGS 84 מרידיאן קו אורך אפס הוא מרידיאן הייחוס IERS,‏ 5.3 שניות קשת או 102 מטרים ממזרח לקו גריניץ' בקו הרוחב של מצפה הכוכבים המלכותי.

הערות שוליים
------------

1. ↑  "World Geodetic System website of the NGA *(archived April 2012)*". National Geospatial-Intelligence Agency. אורכב מ-המקור ב-2 באפריל 2012. `{{cite web}}`:  (עזרה)
2. ↑  European Organisation for the Safety of Air Navigation and IfEN: WGS 84 Implementation Manual, p. 13. 1998
3. ↑  "Greenwich Meridan, Tracing its History". *Gpsinformation.net*. נבדק ב-2017-05-24.
4. ↑  Malys, Stephen; Seago, John H.; Palvis, Nikolaos K.; Seidelmann, P. Kenneth; Kaplan, George H. (1 באוגוסט 2015). "Why the Greenwich meridian moved". *Journal of Geodesy*. doi:10.1007/s00190-015-0844-6. `{{cite journal}}`:  (עזרה)
פסל של אלכסנדר השני, קיסר רוסיה בחזית הקתדרלה
**קתדרלת הלסינקי** (בפינית: **Helsingin tuomiokirkko**) היא קתדרלה לותרנית-אוונגלית פינית של בישופות הלסינקי, הממוקמת בשכונת קרונונהקה במרכז הלסינקי, פינלנד. הכנסייה נבנתה במקור בשנים 1830–1852 כמחווה לדוכס הגדול של פינלנד, הצאר ניקולאי הראשון, קיסר רוסיה. היא הייתה ידועה גם ככנסיית "סנט ניקולאוס" עד עצמאותה של פינלנד בשנת 1917.

מבנה
----

הבניין הוא בסגנון נאו-קלאסי ומהווה אתר ייחודי בנוף העירוני של הלסינקי, עם כיפה ירוקה גבוהה המוקפת בארבע כיפות קטנות יותר. הוא תוכנן על ידי קרל לודוויג אנגל כך שיעמוד בראש כיכר הסנאט שתכנן. כמו כן הוא מוקף בבניינים אחרים, קטנים יותר, שתוכננו על ידי אנגל.

תוכנית הכנסייה היא בצורת צלב יווני (מרכז מרובע וארבע זרועות שוות), סימטרי בכל אחת מארבע רוחות השמים, ובחזית כל זרוע מובלטת אכסדרה וגמלון.

היסטוריה
--------

הקתדרלה נבנתה על אתר של כנסייה קטנה יותר, כנסיית אולריקה אלאונורה, אשר הוקדשה לפטרונית שלה, אולריקה אלאונורה, מלכת שוודיה. מהדורת פקסימיליה של כנסייה זו, עשויה כולה משלג, נבנתה בכיכר הסנאט בהלסינקי בתחילת שנות ה-2000. הכנסייה הישנה של הלסינקי נבנתה בין השנים 1824–1826 בשכונת קאמפי הסמוכה, כדי לשרת את הקהילה בזמן שכנסיית אולריקה אלאונורה נהרסה ועד חנוכת הקתדרלה החדשה.

מאוחר יותר שונה הבניין על ידי יורשו של אנגל, ארנסט לורמן, אשר הוסיף ארבע כיפות קטנות כדי להדגיש את הקשר האדריכלי למודל של הקתדרלה, קתדרלת איסק הקדוש בסנט פטרסבורג. לורמן גם הקים שני מגדלי פעמון, כמו גם פסלי אבץ של שנים-עשר השליחים בקצה ובפינות של קו הגג. מחיצת המזבח צוירה על ידי קארל טימולאון פון נף ונתרמה על ידי הצאר ניקולאי הראשון. הקריפטה שופצה בשנות ה-80, על ידי האדריכלים וילהלם הילנדר ויוהה לביסקה לשימוש הכנסייה ולתערוכות; הילנדר היה אחראי גם על שימור ושיפוץ הקתדרלה בסוף שנות ה-90.

כיום, הקתדרלה היא אחת האטרקציות המתוירות ביותר בהלסינקי. יותר מ-350 אלף אנשים מבקרים בה כל שנה, חלקם משתתפים באירועים דתיים, אך רובם תיירים. הכנסייה נמצאת בשימוש קבוע עבור שירותי פולחן ואירועים מיוחדים כמו חתונות.

קישורים חיצוניים
----------------

ויקישיתוף מדיה וקבצים בנושא **קתדרלת הלסינקי** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4607923-3
* LCCN: n92046149
* MusicBrainz: 4c671215-bb31-4c02-8731-2b28f8870c94
* VIAF: 153748265
* WorldCat: lccn-n92046149

 |
**אליס ג'יימס אבדנור** (באנגלית: **Ellis James Abdnor**‏; 13 בפברואר 1923 – 16 במאי 2012) היה פוליטיקאי אמריקאי, שכיהן כחבר הקונגרס של ארצות הברית מטעם מדינת דקוטה הדרומית, ראשית בבית הנבחרים (1973-1981) ואחר כך בסנאט (1981-1987).

ביוגרפיה
--------

אבדנור נולד בעיירה קנבק (Kennebec) שבדקוטה הדרומית בחודש פברואר 1923, בנם של מרי (לבית ובי) וסמואל ג'. אבדנור. במהלך מלחמת העולם השנייה שירת בצבא ארצות הברית ואז סיים את לימודיו באוניברסיטת נברסקה–לינקולן ב-1945, היה חבר באחווה סיגמא כי. בשנים 1957–1969 היה חבר בסנאט של דקוטה הדרומית. בדומה לג'יימס אבורזק, שייצג גם הוא את דקוטה הדרומית בסנאט האמריקאי, היה אבדנור דור שני למהגרים לבנוניים שהיגרו אל ארצות הברית.

בשנים 1946–1948 עבד אבדנור כמורה וכמאמן. הוא היה הפקיד הראשי של בית המחוקקים של מדינת דקוטה הדרומית בראשית שנות ה-50 של המאה ה-20. כיהן כחבר הסנאט של דקוטה הדרומית. ב-1969 החל לכהן כסגן מושל דקוטה הדרומית, תפקיד אותו מילא עד ל-1971. ב-1970 כשל בניסיונו להיבחר לבית הנבחרים של ארצות הברית, אך כעבור שנתיים נבחר לבית הנבחרים מטעם מחוז הקונגרס השני של דקוטה הצפונית, אשר אוחד ב-1982 עם מחוז הקונגרס השני אל מחוז קונגרס כללי אחד.

בבחירות 1980 התמודד אבדנור לסנאט של ארצות הברית נגד ג'ורג' מקגוורן, הסנאטור המכהן זה 18 שנה ומי שהיה מועמד המפלגה הדמוקרטית לנשיאות ארצות הברית בבחירות 1972. אבדנור גרס כי מקגוורן לא היה בקשר עם מדינת דקוטה הדרומית וביום הבחירות הכלליות גבר עליו בפער גדול, בהפרש של כ-61 אלף קולות. בתקופת כהונתו כסנאטור כיהן אבדנור בוועדת ההקצבות וישב בראשות שלוש ועדות משנה, בהן ועדת המשנה לאיכות הסביבה והעבודה הציבורית.

ב-1986, לאחר שניצח בפער גדול את הבחירות המקדימות שנערכו במפלגה הרפובליקנית וגבר על המושל ביל ג'נקלו, הפסיד אבדנור בבחירות הכלליות לטום דאשל, אז חבר בית הנבחרים האמריקאי. אחרי שעזב את הקונגרס של ארצות הברית, היה אבדנור בשנים 1987–1989 מנהל הסוכנות לעסקים קטנים של ארצות הברית, והיה יועץ במסע הבחירות המוצלח לסנאט של ג'ון ת'ון נגד דאשל בבחירות 2004.

בחודש מאי 2012 הלך אבדנור לעולמו בסו פולס שבדקוטה הדרומית, בן 89 במותו.

קישורים חיצוניים
----------------

ויקישיתוף מדיה וקבצים בנושא **ג'יימס אבדנור** בוויקישיתוף
* ג'יימס אבדנור באתר המדריך הביוגרפי של הקונגרס של ארצות הברית (באנגלית)
* ג'יימס אבדנור, באתר "Find a Grave" (באנגלית)

הערות שוליים
------------

1. ↑  מאט שאדל, James Abdnor, GOP congressman and senator from South Dakota, dies at 89, באתר וושינגטון פוסט, 16 במאי 2012 (באנגלית)
2. ↑  Jim Abdnor, former congressman and senator, dies at 89, באתר דיילי ריפבליק, 16 במאי 2012 (באנגלית)
3. ↑  רוברט מקפאדן, James Abdnor, Former South Dakota Senator, Dies at 89, באתר הניו יורק טיימס, 16 במאי 2012 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* CiNii: DA11876973
* GND: 17043740X
* ISNI: 0000 0000 3243 1324
* LCCN: n80164156
* SNAC: w6m070v8
* US Congress: A000009
* VIAF: 6246917
* WorldCat: lccn-n80164156

 |
**לאו פייגלסברג** (בהונגרית: **Veigelsberg Leó** פראונקירכן, 26 בינואר 1839 - בודפשט, 31 באוקטובר 1907) היה עיתונאי הונגרי-יהודי, העורך הראשי של העיתון פסטר לויד שהופיע בבודפשט בשפה הגרמנית, אביו של הוגו איגנוטוס, שהיה לימים העורך הראשי של כתב העת הספרותי החשוב ניוגט.

קריירה
------

קברו בבית הקברות היהודי ברחוב קוזמה
לאו (לאופולד) היה בנם של הרב יואכים פייגלסברג (לעיתים נכתב גם פייגלברג) וססיליה קוהלמן. הוא היה חבר בדור הראשון של האינטלקטואלים היהודים הונגרים בתחילת תקופת ההשכלה. למד בבתי ספר בנג'קרש ובבודה. את בית הספר לרפואה סיים בווינה. תקופה קצרה לימד בקצ'קמט, שם יצר קשר באמצעות מאמריו בתחום האסתטיקה ופועלו הפוליטי עם עיתונים וכתבי עת זרים, כמו ה"פוליטיק" בפראג. תשומת לב העיתון בתקופה זו של לאחר 1867 (הקמת האימפריה האוסטרו-הונגרית), בתקופת תחיית הפרלמנטריזם ההונגרי, הופנתה אליו באמצעות מכתביו הפרלמנטריים מפשט. ב־3 במאי 1864 נשא לאישה את קטלין שנברגר בקצ'קמט. הוא עבד אצל אדא הורן כשבע שנים בעיתון "נוייר פרייר לויד" ( Neuer Freier Lloyd) בטרם הצטרף לפסטר לויד בשנת 1872 כסגן העורך הראשי. בשנת 1906, כשמיקשה פלק התפטר מפסטר לויד, הוא הפך לעורך הראשי יחד עם ז'יגמונד זינגר ונשאר כותב מאמר המערכת. הוא מעולם לא חתם על מאמריו, אלא סימן אותם בכוכב ( \* ). הוא היה גם סגן נשיא איגוד העיתונאים בבודפשט. שירותיו כפובליציסט הוכרו על ידי פרנץ יוזף הראשון, קיסר אוסטריה, שהיה גם מלך הונגריה, שהעניק לו את עיטור מסדר כתר הברזל (מעמד ג ') ב־9 ביולי 1904. ב־31 באוקטובר 1907, בארבע וחצי אחרי הצהריים, ירה בעצמו במערכת ברחוב דורוטי 14. הובא למנוחת עולמים בבית הקברות היהודי ברחוב קוזמה בבודפשט

מקורות
------

* יוז'ף סינייאי: חייהם ויצירותיהם של סופרים הונגרים*.* בודפשט: הורניאנסקי. 1914
* לקסיקון יהודי הונגרי אד. פיטר אוגווארי. בודפשט: לקסיקון יהודי הונגרי. 1929   944. עמ '  לאו פייגלסברג
* אנדראש לנדיאל: מידע אחד או שניים ל"היסטוריה פרטית של הוגו איגנוטוש" קליגרם XXIII. כרך. דצמבר 2014
* טיבור קוסטולאנצ'י: ספרות חושבת. הכרת הספרות 2014/1, עמ '.

מידע נוסף
---------

* LV (פסטר לויד, 1 בנובמבר 1907). );
* ראדו, סמואל: ו '(פסטר לויד, 2 בנובמבר 1907). );
* VL (חדשות ראשון, 10 בנובמבר 1907) );
* אימרה הלס : לאו פייגלסברג-מאמר לזכרו (ווסט, 1910. II. )
* קבר לאו פייגלסברג
* לקסיקון ביוגרפי הונגרי. אגנש קניירס. Bp. מו"ל אקדמי, 1967-1969.
* פטר דון: היסטוריה יהודית הונגרית. לקסיקון אנקדוטה. אד. ולקסיקון ביוגרפי. Tamás Raj. Bp. מכבי, 1997.
* הלקסיקון הגדול של פאלאס, אנציקלופדיה של כל הידע. 1-16X (מוסף 17–18. אד. יוזף בוקור). Bp. פאלאס-רוואי, 1893-1904.
* קברים יהודים בבודפשט. אד. György Haraszti. Bp. הוועד הלאומי לחסד,

קישורים חיצוניים
----------------

ויקישיתוף מדיה וקבצים בנושא **לאו פייגלסברג** בוויקישיתוף

הערות שוליים
------------

1. ↑  Boldogasszonyi izr. hitközség születési anyakönyve, 1839. év.
2. ↑  Halálesete bejegyezve a Bp. V. állami halotti akv. 537/1907. folyószám alatt.
3. ↑  Kecskeméti izr. hitközség házassági anyakönyve 3/1864. folyószám.

  


|  |  |
| --- | --- |
| בקרת זהויות עריכת הנתון בוויקינתונים | 
* GND: 117360430
* VIAF: 45078273
* WorldCat: viaf-45078273

 |
**אחריק סוקרטוביץ' צווייבה'** (ברוסית: **А́хрик Сокра́тович Цве́йба**, ; נולד ב-10 בספטמבר 1966) הוא כדורגלן עבר סובייטי, אוקראיני ורוסי, ממוצא אבחזי, ששיחק בעמדת המגן בקבוצות דינמו טביליסי, דינמו קייב, גמבה אוסקה. צווייבה הוא שחקן הכדורגל היחיד בעולם, אשר שיחק ב4 נבחרות לאומיות שונות: ברית המועצות, חבר המדינות, אוקראינה ורוסיה.

ביוגרפיה
--------

צווייבה התחנך בבית הספר לכדורגל בעיר הולדתו גודאותה. בגיל 17 זומן לסגל של קבוצת דינמו סוחומי, אך לא שותתף במשחקי הליגה. כעבור שנה הוא עבר לקבוצת סק"א חברובסק, בה שיחק במשך 3 חודשים, עד שהתגלה על ידי ציידי הכישרונות של קבוצת הצמרת הסובייטית דינמו טביליסי. צווייבה שיחק בשורות המועדון עד שנת 1990. באותה שנה הודיעה הנהלת דינמו טביליסי שבכוונתה לעזוב את ליגת העל של ברית המועצות ויחד עם קבוצות אחרות לייסד ליגה גאורגית נפרדת. החלטת ההנהלה הביאה לכך שחלק מהשחקנים הבכירים של הקבוצה עזבו אותה. צווייבה היה אחד מן העוזבים - הוא שוכנע על ידי ולרי לובנובסקי לעבור לדינמו קייב.
צווייבה שיחק בשורות דינמו קייב במשך 3 שנים. זכה עם הקבוצה בדאבל (אליפות ברית המועצות וגביע ברית המועצות) ב-1990.

בשנת 1993 עבר צווייבה לרוסיה, שם שיחק תקופה קצרה בקבוצת קאמאז נאברז'ניה צ'לני. לאחר מכן עבר ליפן, לקבוצת גמבה אוסקה, בה שיחק במשך 3 שנים. הוא שב לרוסיה לתקופה קצרה ואז עבר לסין, לקבוצת צ'ונצ'ינג ליפאן. בשנת 1999 שב לרוסיה סופית. את קריירת הכדורגלן שלו סיים בשנת 2001 בשורות דינמו מוסקבה

### נבחרות

צווייבה זומן לנבחרת הראשית של ברית המועצות לקראת מונדיאל 1990. הוא היה בסגל הנבחרת למונדיאל, אך לא שותף באף אחד ממשחקי הנבחרת בתחרות בשל פציעה במשחק אימון. צווייבה השתתף בכל משחקי הנבחרת במסגרת מוקדמות יורו 1992. לאחר התפרקות ברית המועצות הצטרף לסגל נבחרת חבר המדינות, איתה נטל חלק ביורו 1992 - הוא השתתף בשניים מתוך 3 משחקי הנבחרת בתחרות.

באוגוסט 1992 שיחק משחק אחד בשורות נבחרת אוקראינה - משחק ידיות נגד הונגריה.

בשנת 1993, לאחר שעבר לרוסיה, זומן לנבחרת הרוסית. הוא יועד לסגל הנבחרת למונדיאל 1994, אך לא השתתף בו בשל פציעה. למעשה הוא שותף בנבחרת רק בשנת 1997, במהלכה נטל חלק ב8 משחקים.

תארים
-----

* אליפת ברית המועצות - 1990
* גביע ברית המועצות - 1990

קישורים חיצוניים
----------------

ויקישיתוף מדיה וקבצים בנושא **אחריק צווייבה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

| **נבחרת ברית המועצות – מונדיאל 1990** |
| --- |
| 1 דסאייב • 
2 בסונוב • 
3 חידיאטוללין • 
4 קוזנצוב • 
5 דמיאננקו • 
6 רץ • 
7 אלייניקוב • 
8 ליטובצ'נקו • 
9 זאברוב • 
10 פרוטאסוב • 
11 דוברובולסקי • 
12 בורודיוק •
13 צווייבה • 
14 ליוטיי •
15 ירמצ'וק •
16 צ'אנוב •
17 זיגמנטוביץ' •
18 שאלימוב •
19 פוקין •
20 גורלוקוביץ' •
21 ברושין •
22 אוברוב •
מאמן: לובנובסקי | ברית המועצותברית המועצות |

| **נבחרת חבר המדינות העצמאיות – יורו 1992** |
| --- |
| 1 חרין • 
2 צ'רנישוב • 
3 צחדאדזה • 
4 צווייבה • 
5 א. קוזנצוב • 
6 שאלימוב • 
7 מיכאיליצ'נקו • 
8 קנצ'לסקיס • 
9 אלייניקוב • 
10 דוברובולסקי • 
11 יוראן • 
12 צ'רצ'סוב •
13 קיריאקוב • 
14 ליוטיי •
15 קוליבנוב •
16 ד. קוזנצוב •
17 קורנייב •
18 אונופקו •
19 לדיאחוב •
20 איבנוב •
מאמן: בישובץ |  |
**כריסטפור "כריס" נילסן** (באנגלית: **Christopher "Chris" Nilsen**; נולד ב-13 בינואר 1998) הוא אתלט אמריקאי סגן האלוף האולימפי (טוקיו 2020) וסגן אלוף העולם (יוג'ין 2022) בקפיצה במוט. הוא שיאן צפון אמריקה באולם (6.05 מטר).

ביוגרפיה
--------

נילסן גדל בקנזס סיטי בנם של מארק וקארן. היה שיאן ארצות הברית לתיכונים בקפיצה במוט. בשנים 2016–2020 למד לתואר ראשון בקינסיולוגיה וניהול ספורט באוניברסיטת דקוטה הדרומית. ב-2016 סיים שביעי באליפות העולם באתלטיקה עד גיל 20. הוא זכה פעמיים רצופות באליפות ה-NCAA בקפיצה במוט, ב-2018 וב-2019. במשחקים הפאן-אמריקאיים שהתקיימו בלימה ב-2019 זכה במדליית זהב בתוצאה של 5.76 מטר.

באולימפיאדת טוקיו שהתקיימה ב-2021 זכה במדליית כסף בשיא אישי של 5.97 מטר, אחרי המנצח ארמנד דופלנטיס (6.02 מטר). ב-2022 עבר לראשונה גובה של 6 מטר בתחרות באולם. במרץ 2022 קבע שיא צפון אמריקה של 6.05 מטר בתחרות באולם ברואן. באליפות העולם באתלטיקה באולם 2022 זכה במדליית ארד בתוצאה של 5.90 מטר. במאי קבע שיא אישי באצטדיון של 6.00 מטר. באליפות העולם באתלטיקה 2022 זכה במדליית כסף בתוצאה של 5.94 מטר לאחר דופלנטיס שקבע שיא עולם של 6.21 מטר.

שיאים אישיים
------------

### אצטדיון

* קפיצה במוט: 6.00 מטר (2022)

### אולם

* קפיצה במוט: 6.05 מטר (2022), **שיא צפון אמריקה**

קישורים חיצוניים
----------------

ויקישיתוף מדיה וקבצים בנושא **כריס נילסן** בוויקישיתוף

* כריס נילסן, באתר olympedia.org
* כריס נילסן, באתר התאחדות האתלטיקה הבין-לאומית
* כריס נילסן, באתר Track and Field (גברים)

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14709278

 |
**מיכאי רומן** (ברומנית: **Mihai Roman**; נולד ב-16 באוקטובר 1984) הוא כדורגלן רומני המשחק בבוטושאן בעמדת הקיצוני.

קריירה
------

רומן התחיל את הקריירה שלו בקבוצת צ'טאטאה סוצ'אבה. בגיל 22 חתם בקבוצת בראשוב עימה עלה לליגת העל הרומנית כבר בעונתו הראשונה במועדון. בקיץ 2010 חתם בראפיד בוקרשט, אחד מהמועדונים הגדולים ברומניה. ב-18 באוגוסט 2011 ערך את הופעת הבכורה שלו במסגרת אירופית בניצחון 1–3 נגד שלונסק ורוצלאב הפולנית במסגרת מוקדמות הליגה האירופית בו גם הבקיע את השער השני עבור קבוצתו. בנוסף לכך, רומן גם שיחק עם ראפיד במסגרת שלב הבתים של המפעל באותה עונה וגם הגיע עימה לגמר הגביע הרומני.

בקיץ 2013 עזב לראשונה את רומניה וחתם בטולוז מליגת העל הצרפתית, אך בתחילת העונה סבל מדלקת בגיד האכילס שהשביתה אותו לתקופה של 7 חודשים מהמגרשים. ב-5 באפריל 2014 ערך את הופעת הבכורה שלו עבור טולוז בהפסד 1–2 לליל. במהלך תקופתו כשחקן ליל סבל מפציעות חוזרות ולא זכה לדקות משחק רבות ובקיץ 2016 שוחרר מהמועדון וחתם בבוטושאן.

ב-20 באוגוסט 2018 רומן חתם בסטיאווה בוקרשט.

ב-6 ביוני 2009 ערך את הופעת הבכורה שלו בנבחרת רומניה בניצחון 0–1 נגד ליטא במסגרת מוקדמות מונדיאל 2010. ב-27 בינואר 2012 ערך את הופעתו האחרונה בנבחרת בניצחון 0–4 נגד טורקמניסטן.

קישורים חיצוניים
----------------

ויקישיתוף מדיה וקבצים בנושא **מיכאי רומן** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**דונלד מקמונגל** (באנגלית: **Donald Ray McMonagle**;‏ נולד ב-14 במאי 1952, פלינט) הוא טייס קרב ואסטרונאוט לשעבר בתוכנית מעבורות החלל של נאס"א.

ביוגרפיה
--------

דונלד מקמונגל נולד בעיר פלינט שבמדינת מישיגן. לאחר סיום בית הספר הוא למד תואר ראשון בהנדסת אווירונאוטיקה באקדמיית חיל האוויר של ארצות הברית וקיבל את התואר בשנת 1974. בשנת 1975 הוא סיים קורס טיס ונשלח לקוריאה הדרומית כטייס "מקדונל דאגלס F-4 פנטום". בשנת 1981 הוא סיים קורס טיסי ניסוי בהצטיינות. בשנים 1982–1985 מקמונגל היה מעורב בקידום פרויקט מטוס "ג'נרל דיינמיקס F-16 פייטינג פלקון".

בשנת 1985 הוא סיים לימודי תואר שני בהנדסת מכונות.

שירות בתחום החלל
----------------

בשנת 1987 מקמונגל נבחר ליחידת האסטרונאוטים של נאס"א. הוא היה בצוות קרקע של מספר משימות. בשנת 1991 הוא השתתף במשימת STS-39 כטייס של מעבורת החלל אטלנטיס (מייקל קואוטס היה מפקד צוות). המשימה פעלה לפי תוכנית של מחלקת ההגנה של ארצות הברית. במשימת STS-54 בשנת 1994 (ג'ון קספר היה מפקד צוות) הוא היה טייס צוות של מעבורת החלל אנדוור. במהלך המשימה שוחרר למסלול לוויין TDRS-F. בשנת 1995 מקמונגל היה מפקד צוות של STS-66 במעבורת החלל אנדוור. המשימה פעלה לפי תוכנית של חקר כדור הארץ תוך ניצול של מערכת ATLAS 3.

בשנת 1997 מקמונגל מונה למנהל שיגורים במרכז החלל קנדי. בשנת 2000 הוא עזב את נאס"א.

לאחר נאס"א
----------

לאחר פרישה מנאס"א מקמונגל השתלב בתעשיית החלל.

בשנת 2003 מקמונגל סיים לימודי מינהל עסקים באוניברסיטת מישיגן.

קישורים חיצוניים
----------------

ויקישיתוף מדיה וקבצים בנושא **דונלד מקמונגל** בוויקישיתוף
* ביוגרפיה
**גְלָפִירָה** (ביוונית: **Γλαφύρα**;‏ 35 לפנה"ס בערך – 7 לספירה בערך) הייתה נסיכה קפדוקית, בתו של ארכלאוס (אנ'), מלך קפדוקיה האחרון.

חייה
----

גלפירה נולדה במחצית השנייה של המאה ה-1 לפנה"ס. היא נישאה לאלכסנדר, בנם של הורדוס ומרים החשמונאית, ולזוג נולדו שלושה ילדים: טיגראנס החמישי, מלך ארמניה (אנ'), אלכסנדר (אנ'), ובת נוספת. בשל התנהגותה היהירה, שאולי נבעה מהיותה בת למשפחת מלוכה, גלפירה הייתה שנואה על חברים אחרים בבית הורדוס. בתקופה זו נחקרה על ידי הורדוס על דבר ידיעתה על "מזימה שנחרשה" עליו. לאחר שהורדוס הוציא את אלכסנדר להורג, הוא שלח אותה בחזרה לממלכת אביה, יחד עם הנדוניה שלו.
ילדיה מאלכסנדר "עזבו את מנהגי היהודים ושמירתם מיד עם הולדתם ועברו למנהגי האבות של ההלנים".

גלפירה פגשה את יובה השני, מלך מאוריטניה בערך בשנת 2 לספירה. אשתו של יובה השני, קלאופטרה סלנה השנייה נפטרה בשנת 6 לספירה, וגלפירה נישאה לו.
יוסף בן מתתיהו כתב כי יובה נפטר וגלפירה האלמנה שבה לבית אביה, שם פגשה את ארכלאוס, נשיא יהודה, שהיה בנו של הורדוס מאשתו מלתקי השומרונית. אולם מאחר שיובה מת רק בשנת 23 לספירה, מסתבר כי גלפירה לא התאלמנה אלא יובה כנראה גירש אותה, ככל הנראה בשנת 7 לספירה.[דרוש מקור] ליובה וגלפירה לא היו ילדים ביחד.

גלפירה חזרה ליהודה ונישאה לארכלאוס, לאחר שהתגרש בשל כך מאשתו מרים. מאחר שגלפירה ילדה לאחיו ילדים, הנישואים היו בניגוד לחוקי הייבום. זמן קצר אחרי נישואים אלו, נפטרה גלפירה.

קישורים חיצוניים
----------------

ויקישיתוף מדיה וקבצים בנושא **גלפירה** בוויקישיתוף

הערות שוליים
------------

1. ↑  יוסף בן מתתיהו, **תולדות מלחמת היהודים עם הרומאים**, ספר א, פרק כג, פסקה א.
2. 1 2  יוסף בן מתתיהו, **תולדות מלחמת היהודים עם הרומאים**, ספר א, פרק כח, פסקה א.
3. ↑  יוסף בן מתתיהו, **תולדות מלחמת היהודים עם הרומאים**, ספר א, פרק כד, פסקאות ב-ג.
4. ↑  יוסף בן מתתיהו, **קדמוניות היהודים**, ספר 16, פרק י, פסקה ז, סעיף 331-328.
5. ↑  יוסף בן מתתיהו, **קדמוניות היהודים**, ספר 17, פרק א, פסקה א, סעיף 11.
6. ↑  יוסף בן מתתיהו, **קדמוניות היהודים**, ספר 18, פרק ה, פסקה ד, סעיף 141.
7. 1 2  יוסף בן מתתיהו, **תולדות מלחמת היהודים עם הרומאים**, ספר ב, פרק ז, פסקה ד.
8. 1 2  יוסף בן מתתיהו, **קדמוניות היהודים**, ספר 17, פרק יג, פסקה ד, סעיף 350.
9. ↑  **תולדות מלחמת היהודים ברומאים** (תרגום אולמן, הערות מאת ישראל שצמן), הערה לסעיף 115.
10. ↑  על פי ספר ויקרא, פרק י"ח, פסוק ט"ז; פרק כ', פסוק כ"א.
11. ↑  אריה כשר ואליעזר ויצטום, **הורדוס: מלך רודף ורדוף**, הערות לפרק 13, הערה 32, עמ' 497.
**בריאן או'קונור** (באנגלית: **Bryan D. O'Connor** ;‏ נולד ב-6 בספטמבר 1946 אורנג', קליפורניה) הוא טייס קרב ואסטרונאוט בתוכנית מעבורות החלל לשעבר של נאס"א.

קורות חיים
----------

בריאן או'קונור נולד עיירה אורנג' שבמדינת קליפורניה. לאחר לימודי בית הספר הוא סיים תואר ראשון באקדמיה הימית של ארצות הברית בשנת 1968. לאחר סיום הלימודים, בשנת 1968 הוא סיים קורס טיס והחל שירות בחיל הנחתים של ארצות הברית. בשנת 1970 הוא קיבל תואר שני בהנדסת אווירונאוטיקה. או'קונור שירת כטייס קרב במטוסים מדגם "דאגלס A-4 סקייהוק" ו-"הוקר סידלי הרייר".

בשנת 1972 הוא סיים לימודים בבית הספר של הצי ללימודים מתקדמים. בשנת 1975 הוא סיים קורס טיסי ניסוי של חיל הים. במהלך השירות הוא ביצע כ-5000 שעות טיסה בכ-40 מטוסים מדגמים שונים.

שירות בתחום החלל
----------------

בשנת 1980 או'קונור נבחר ליחידת האסטרונאוטים של נאס"א. הוא היה בצוות קרקע של מספר משימות. במשימת STS-61-B בשנת 1985 הוא היה טייס של מעבורת החלל אטלנטיס (ברוסטר שו היה מפקד צוות). במהלך הטיסה שוחררו מספר לווייני תקשורת. לאחר אסון צ'לנג'ר או'קונור מונה למספר תפקידים שקשורים עם חקירת האירוע. בין היתר הוא היה מקשר בין אנשי נאס"א וועדת חקירה של הממשל. כמו כן הוא היה יושב ראש של ועדת בטיחות של נאס"א. ביוני 1991 הוא היה מפקד צוות של משימה STS-40 של מעבורת החלל קולומביה. זו הייתה משימה ראשונה שהוקדשה למחקרים בתחום מדעי החיים.

בשנת 1991 או'קונור פרש מנאס"א וכ-10 חודשים שירת בחיל הנחתים. בשנת 1992 הוא פרש מהחיל וחזר לנאס"א. או'קונור הועמד בראש תוכנית לשיפור בטיחות והוזלת מעבורות חלל. פעילויות לשינוי תכנון מעבורות חלל עלתה כ-3.5 מיליארד $ ונתנה הוזלה של כמיליארד $ בתוכנית מעבורות חלל. זאת תוך הכנסת שיפורים טכנולוגיים רבים. השנת 1996 או'קונור פרש מנאס"א.

לאחר פרישה מנאס"א
-----------------

לאחר פרישה מנאס"א או'קונור עבד כיועץ בנושאי בטיחות. הוא היה יועץ של גופי ממשל וחברות פרטיות. בשנת 2002 הוא חזר לנאס"א ומונה למנהל בתחום בטיחות. או'קונור סיים את העבודה בשנת 2011.

קישורים חיצוניים
----------------

ויקישיתוף מדיה וקבצים בנושא **בריאן או'קונור** בוויקישיתוף
* 
* קורות חיים
* ראיון עם בריאן או'קונור

|  |  |
| --- | --- |
| בקרת זהויות עריכת הנתון בוויקינתונים | 
* SNAC: w6nd6q7z

 |
**גארי ל. תומאס** (באנגלית: **Gary L. Thomas**) הוא קצין בדימוס בדרגת גנרל ששירת כסגן מפקד חיל הנחתים.

ביוגרפיה
--------

תומאס נולד באוסטין שבטקסס. ב-1984 סיים לימודיו באוניברסיטת טקסס באוסטין והתגייס לחיל הנחתים.

סיים קורס טייסי קרב והוכשר כטייס F/A-18 הורנט. במהלך מלחמת עיראק פיקד על טייסת 323 מנושאת המטוסים "קונסטליישן". פיקד על טייסת ההדרכה של הנחתים (MAWTS-1). שירת כעוזר מפקד כנף הנחתים השנייה. שימש עוזרו של ראש אגף תעופה במטה חיל הנחתים ועוזר קצין אג"ם במטה החיל. בפברואר 2013 מונה למפקד השלוחה הקדמית של כנף הנחתים השנייה באפגניסטן ופיקד עליה עד סוף השנה. שימש סגן בתחום ניהול הכוח לראש אגף ניהול המשאבים במטות המשולבים.

ביולי 2015 מונה למפקד כנף הנחתים השנייה. ביוני 2016 קודם לדרגת לוטננט גנרל ומונה לסגן לענייני תוכניות ומשאבים של חיל הנחתים. באוקטובר 2018 הועלה לדרגת גנרל ומונה לסגן מפקד חיל הנחתים. הוא כיהן בתפקיד עד אוקטובר 2021.

במהלך שירותו עוטר באות לגיון ההצטיינות, בכוכב הארד, ושמונה פעמים במדליית האוויר - שש פעמים עיטור על השתתפות במשימות היחידה ושני עיטורים אישים, כולל סימון V לאומץ לב.

תומאס בוגר המכללה לפיקוד ומטה של חיל האוויר ובעל תואר שני בביטחון לאומי מהאוניברסיטה לביטחון לאומי. הוא נשוי לקתרין והם הורים לשלושה.

קישורים חיצוניים
----------------

ויקישיתוף מדיה וקבצים בנושא **גארי תומאס** בוויקישיתוף
* ביוגרפיה באתר חיל הנחתים
* Interview with Brig. Gen. Gary L. Thomas, U.S. Marine Corps Assistant Deputy Commandant for Aviation,‏ defensemedianetwork.com‏, 23 במרץ 2012
**יום יום** הוא סרט קולנוע ישראלי משנת 1998 בכתיבה ובימויו של עמוס גיתאי, עם משה אבגי וג'וליאנו מר בתפקידים הראשיים.

העלילה מתארת חיי יום יום בחיפה בה חיים יהודים וערבים זה לצד זה במשפחות מעורבות של יהודים וערבים.

הסרט היה מועמד ל-6 פרסי אופיר בטקס פרסי אופיר לשנת 1998 - הסרט; הבימוי - עמוס גיתאי; התסריט - עמוס גיתאי; השחקן הראשי - משה איבגי; שחקן המשנה - ג'וליאנו מר; שחקנית המשנה - דלית קהן).

עמוס גיתאי זכה בפרס וולג'ין לסרט ולתסריט הטוב ביותר בפסטיבל הקולנוע ירושלים 1998.

בפסטיבל שלוש היבשות בנאנט 1998 היה הסרט מועמד לסרט הטוב ביותר ומשה אבגי זכה בפרס השחקן הטוב ביותר.

תקציר העלילה
------------

מוש/משה/מוסא (משה אבגי) בן 40, הוא בנם היחיד של חנה (חנה מרון) היהודיה ויוסוף (יוסף אבו ורדה) המוסלמי. למשפחה יש מאפיה בשוק של חיפה.

משה נשוי חמש שנים, ולא באושר, לדידי (דלית קהן). אין להם ילדים והיא מאשימה אותו שהוא עקר. הם מחליטים להיפרד. משה מתנחם בזרועותיה של גרישה (נטלי עטייה). הוא גם היפוכונדר ומתאהב ברופאה שלו (אן פטי לאגרנז').

משה מבלה הרבה עם חבר ילדותו ג'וליאנו/ג'ול (ג'וליאנו מר), גם הוא בן למשפחה מעורבת. לג'ול יש חנות לחפצים משומשים בשוק חיפה. הם גם עושים מילואים משעשעים ביחד. גם ג'ול זוכה לחסדיהן של גרישה ודידי.

מימי (קרן מור) היא דודנית של חנה ועובדת משועממת במרכז בקרת הרמזורים של העירייה. היא איטית בעבודתה וכאשר היא מבחינה בשוד בבנק בו נמצא משה היא מדווחת רק כשהשודדים ברחו...

שמול (שמואל קלדרון) הוא אחיו של ג'ול וקבלן גדול בחיפה. באמצעות המתווך נאדים (גסאן עבאס) אחיו של יוסף, הוא מנסה לשכנע את יוסף למכור את בית הסבא ושטח צמוד כדי לבנות עליו קניון גדול.

חנה נפטרת באופן פתאומי ויוסוף משתכנע למכור את הבית אבל ברגע האחרון הוא מסרב בגלל קשר נפשי למקום.

צוות השחקנים
------------

| שם השחקן/ית | שם הדמות | הערות |
| --- | --- | --- |
| משה אבגי | משה/מוש/מוסא |  |
| ג'וליאנו מר | ג'ול/ג'וליאנו |  |
| יוסף אבו ורדה | יוסוף/יוסף |  |
| חנה מרון | חנה |  |
| נטלי עטייה | גרישה |  |
| קרן מור | מימי |  |
| דלית קהן | דידי | אשתו של משה |
| שמואל קלדרון | שמול | קבלן |
| גסאן עבאס | נאדים | מתווך |
| אן פטי לאגרנז' | רופאה | (Anne Petit-Lagrange) |
|

קישורים חיצוניים
----------------

* "יום יום", במסד הנתונים הקולנועיים IMDb (באנגלית)
* "יום יום", באתר AllMovie (באנגלית)
* "יום יום", באתר ספר הקולנוע הישראלי
* "יום יום", באתר Metacritic (באנגלית)
* "יום יום", באתר אידיבי
* "יום יום", במסד הנתונים הקולנועיים KinoPoisk (ברוסית)
* "יום יום", במיזם "אישים" לתיעוד היצירה הישראלית
* יום יום, בספר הקולנוע הישראלי
* יום יום, באתר אישים
* יום יום, באתר אידיבי
* "יום יום", במסד הנתונים הקולנועיים IMDb (באנגלית)
**קרי אליסון סטרוג-פישר** (באנגלית: **Kerri Allyson Strug-Fischer**; נולדה ב-19 בנובמבר 1977) היא מתעמלת אמריקאית-יהודיה בעבר. היא אלופה אולימפית (אטלנטה 1996). שותפה למדליית הזהב האולימפית הראשונה של נבחרת ארצות הברית בהתעמלות נשים בתחרות הקבוצתית. תיזכר בשל הנחיתה המושלמת שלה על רגל אחת בתרגיל סוס הקפיצות למרות הפציעה שלה בקרסול וכן כשנלקחה בזרועותיו של מאמנה, בלה קארולי, לדוכן המנצחות.

ביוגרפיה
--------

סטרוג נולדה וגדלה בטוסון אריזונה. היא החלה להתאמן בגיל 3 ולהשתתף בתחרויות בגיל 8. היא התאמנה בהדרכתו של ג'ים גולט ובשנת 1991 עברה ליוסטון טקסס והחלה להתאמן בהדרכתו של בלה קארולי.

באולימפיאדת ברצלונה (1992) הייתה סטרוג הספורטאית הצעירה ביותר במשלחת האמריקאית במשחקים אלו וזכתה במדליית ארד בתחרות הקבוצתית בהתעמלות מכשירים. 

באולימפיאדת אטלנטה (1996) זכתה סטרוג במדליית זהב בתחרות הקבוצתית בזכות נחישותה וההקרבה הרבה שלה ולמרות שסבלה מפציעה בקרסול. בתרגיל האחרון שלה ושל הנבחרת על סוס הקפיצות היא ביצעה אותו היטב לאחר שנחתה על רגל אחת בלבד. בשל הפציעה היא לא יכלה להמשיך בתחרויות ולנסות לזכות במדליות נוספות, וזאת למרות שעלתה במספר תחרויות לגמרים. היא עלתה ראשונה בתרגיל הקרקע, רביעית בתרגיל הקפיצות ושביעית בתחרות הקרב רב אישי. 

סטרוג הפכה לגיבורה לאומית בשל ההקרבה שלה בתרגיל הקפיצות שהעניק את מדליית הזהב בתחרות הקבוצתית בהתעמלות מכשירים לנשים לארצות הברית לראשונה בתולדותיה, הפעם השנייה הייתה באולימפיאדת לונדון (2012).

קישורים חיצוניים
----------------

* קרי סטרוג, באתר olympedia.org

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 3578 1493
* LCCN: n96094582
* SNAC: w6fb8gc2
* VIAF: 41112885
* WorldCat: lccn-n96094582

 |
שחזור של סמל המסדר
**מסדר הדרקון** (בגרמנית: Drachenorden, בלטינית: Societas Draconistrarum) היה מסדר צבאי נוצרי של אצילים שנוסד על ידי זיגמונד, קיסר האימפריה הרומית הקדושה ורעייתו ברברה צילי ( Barbara Cilli ‏ 1451 - 1390/95), בתקופה שכיהן כמלך הונגריה על מנת שחברי המסדר יגוננו על המשפחה המלכותית ועל הכנסייה הקתולית. חברי המסדר כונו בשם "דרקוניסטים". בהקמתו, ב-12 בדצמבר 1408, נועד המסדר למאבק נגד ה"הכופרים והסכיסמאטיים". בשלושת עשורים הראשונים לקיומו עיקר מאבקו כוון נגד ה"כפירה" ההוסיטית בצ'כיה. מאוחר יותר, הוא ביקש לפנות אל המאבק באימפריה העות'מאנית.

אחד מחברי המסדר, החל משנת 1431, היה הנסיך הרומני ולאד השני "הדרקון" ומשערים שכינויו "השד" (ברומנית "דרקול"), נובע מהיותו דרקוניסט. בנו, ולאד המשפד (Vlad Ţepeş) "ולאד צפש" במקור, כונה ברומנית גם "דרקוליה" Drăculea (בן הדרקון- להבדיל מאביו) ונתן השראה לדמות האגדית של הרוזן הערפד דרקולה. 
סמל המסדר היה דרקון שזנבו כרוך סביב צווארו ויוצר בכך מעגל, כמו מעגל חברי המסדר.

מבנה המסדר
----------

מרגרטה הבתולה עם דרקון, איור מ-1440 לערך
במעגל הראשון מספר חברי המסדר המקורי היה 24 ועם מותו של אחד מהם התמנה אחר במקומו. העומד בראש המסדר, Maestru magnificus, היה מלך הונגריה וסביבו חמישה מגינים הנושאים את הדרגה מרשל. גם ליתר חברי המסדר היו מגינים במספר לא קבוע.

הפטרונים הרוחניים של המסדר היו גאורגיוס הקדוש, המלאך מיכאל ומרגרטה הבתולה.

קישורים חיצוניים
----------------

ויקישיתוף מדיה וקבצים בנושא **מסדר הדרקון** בוויקישיתוף
* Heiko Haumann Dracula Leben umd Legende, C.H.Beck - München 2011, (בגרמנית)
* Memorie Istorică: Ordinul Dragonului 1/2 (ברומנית)
* Memorie Istorică: Ordinul Dragonului 2/2 (ברומנית)

הערות שוליים
------------

1. ↑  H.Haumann ע' 9
**קיריל שצ'ולקין** (ברוסית: **Кирилл Иванович Щёлкин**‏; 17 במאי 1911 – 8 בנובמבר 1968) היה פיזיקאי סובייטי, מראשי המפתחים של הנשק הגרעיני בברית המועצות.

שנותיו הראשונות
---------------

קיריל שצ'ולקין נולד בטביליסי (אז בתחומי האימפריה הרוסית, כיום בירת גאורגיה). כאשר קיריל היה בן שבע המשפחה עברה להתגורר למחוז סמולנסק. בשנות ה-20 של המאה ה-20 לאור מצבו הבריאותי של האב המשפחה עברה לחצי האי קרים. בשנת 1932 קיריל ש'צולקין סיים את לימודי פיזיקה באוניברסיטה בעיר סימפרופול. לאחר סיום לימודי האוניברסיטה קיריל ש'צולקין עבר לעבוד במכון למחקר פיזיקאלי בלנינגרד.

עם תחילת מלחמת העולם השנייה שצ'ולין גויס לצבא האדום והשתתף בקרבות. בשנת 1943, לפי הנחיית איגור קורצ'טוב, שצ'ולקין הוחזר לתחום מחקר מדעי והצטרף לצוות מפתחי נשק גרעיני.

פיתוח נשק גרעיני
----------------

כבר משלבי הראשונים של מאמץ סובייטי לבנות פצצה גרעינית קיריל שצ'ולקין השתתף בפרויקט. בשנת 1945 הוא סיים את עבודת הדוקטורט שלו ובשנת 1947 קיבל תואר פרופסור. 

קיריל שצ'ולקין חתום על מסמך קבלת נפץ גרעיני ממפעל והשתתף בניסוי ראשון שהתרחש ב-29 באוגוסט 1949. ש'צולקין גם היה אבי הרעיון לשם הפצצה "RDS-1" (ברוסית זה ראשי תיבות של משפט "רוסיה עושה בעצמה"). בעקבות הניסוי המוצלח, שצ'ולין קיבל תואר גיבור העמל הסוציאליסטי.

בשנת 1951 ובשנת 1954 שצ'ולקין קיבל עוד 2 תוארי גיבור העמל הסוציאליסטי על המשך פיתוח נשק גרעיני וניסוי מוצלח של הפיתוחים. בשנת 1953 הוא התקבל החבר בהתכתבו באקדמיה למדעים של ברית המועצות

בסוף שנות ה-50 שצ'ולקין התמנה למנהל הראשון של מרכז לפיתוח נשק גרעיני בסביבת צ'ליאבינסק (צ'ליאבינסק-70). עד מהרה הוקמה עיר שלמה סביב המרכז. על הפיתוחי נשק גרעיני שבוצעו במכון זה ש'צולקין קיבל פרס לנין.

בשנת 1960 שצ'ולקין עבר להתגורר במוסקבה והתמנה לפרופסור וראש קתדרה למדעי השרפה במכון לפיזיקה טכנית. לא ברור מה היו הסיבות לכך שצ'ולקין הוצא מחוץ להמשך פיתוח נשק גרעיני בברית המועצות. באופן פורמלי הוא הוצא לגמלאות מסיבות בריאותיות. קיימת גרסה לפיה הוא התנגד להמשך פיתוח הנשק לאחר שהושג שוויון עם ארצות הברית. בכל מקרה, לאחר שהוא הוצא מחוץ למעגל מפתחי הנשק נאסר עליו להגיע למרכזים בהם עבר שנים רבות ועובדי המרכזים ניתקו איתו כל קשר פורמלי. 

שצ'ולקין נפטר במוסקבה בשנת 1968 והוטמן בבית העלמין נובודוויצ'יה.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1031360557
* ISNI: 0000 0000 4056 3503
* LCCN: n2008070890
* SUDOC: 188958576
* VIAF: 167379922
* WorldCat: lccn-n2008070890

 |
הרב **מרדכי יצחק ויליג** (באנגלית: **Mordechai Willig**; נולד ב-ה' באייר ה'תש"ז; 25 באפריל 1947) הוא רב אורתודוקסי וראש ישיבה בישיבה יוניברסיטי.

חינוך
-----

יליד ניו יורק, סיים את לימודיו בישיבת רבנו יעקב יוסף, וקיבל תואר ראשון במתמטיקה בשנת 1968 מישיבה יוניברסיטי, ולימודי תואר שני בהיסטוריה יהודית בשנת 1971 מבית הספר למדעי היהדות ע"ש ברנרד רבל. הוא היה תלמידו של הרב יוסף דוב סולובייצ'יק. הוא למד בישיבת כרם ביבנה בשנת ה'תשכ"ז, בזמן מלחמת ששת הימים.

חיים מקצועיים
-------------

בשנת 1973 מונה הרב ויליג לראש ישיבה בישיבה אוניברסיטה. הוא מכהן בתפקיד זה, לצד תפקידו כראש כולל של כולל העליון, וכסגן ראש כולל בכולל לדיינות.

הרב ויליג מכהן כרב בית הכנסת ישראל הצעיר של ריברדייל (אנ'), הברונקס, ניו יורק, מאז 1974.

בחודשי הקיץ, הרב ויליג מתפקד כראש הכולל של כולל מורשה.

הרב ויליג הוא גם אב בית דין של בית הדין של אמריקה, בית הדין של הסתדרות הרבנים דאמריקה. הוא היה שותף בכתיבת ההסכם טרום נישואין של מועצת הרבנים באמריקה, יחד עם הרב זלמן נחמיה גולדברג.

בשנת 1989 הוא חקר תלונות על ברוך לאנר ובשנת 2003 התנצל בפני הקורבנות על כך שלא עצר את ההתעללות.

ספרים
-----

הרב ויליג חיבר את סדרת ספרי "עם מרדכי": על מסכת ברכות (1992); שבת (2005) וסדר מועד (2010), וד' חלקי שו"ע.

משפחה
-----

הרב ויליג מתגורר עם אשתו בריברדייל, ניו יורק. יש להם תשעה ילדים ומעל 50 נכדים. ארבעה מילדיו גרים בישראל ומלמדים בישיבות שונות, בהן ישיבת תורה אור ואש התורה בירושלים וישיבת ראשית ירושלים בבית שמש. בנו מלמד בישיבת רבנו יצחק אלחנן בניו יורק.

קישורים חיצוניים
----------------

* אתר בית הכנסת ישראל הצעיר בריברדייל (באנגלית)
* שיעורי הרב וויליג באתר YUTorah (רוב השיעורים באנגלית)
* מרדכי יצחק וויליג (1947-), דף שער בספרייה הלאומית

הערות שוליים
------------

1. ↑  בשער של ספריו "עם מרדכי", הוא מאיית את שמו **וויליג**.
2. ↑  , נצפה 26 בינואר 2020.
3. ↑  , נצפה 26 בינואר 2020.
4. ↑  , נצפה 20 בינואר 2020.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007296126405171
* ISNI: 0000 0004 0263 9721
* LCCN: nr94036716
* VIAF: 298166844
* WorldCat: lccn-nr94036716

 |
**נורית בר-יוסף** (באנגלית: **Nurit Bar-Josef**, נולדה ב-1975 בבוסטון) היא כנרת יהודיה אמריקאית, בת לאב ישראלי ואם אמריקאית. בשנת 2001 מינה אותה המנצח ליאונרד סלטקין לקונצרטמייסטר של התזמורת הסימפונית הלאומית של ארצות הברית (הצעירה ביותר שמונתה עד אז לתפקיד זה בתזמורת אמריקאית חשובה). קודם לכן, משנת 1998 עד 2001 הייתה משנה לנגן הראשי של התזמורת הסימפונית של בוסטון ושל תזמורת הטיילת של בוסטון ובעונת 1998-1997 הייתה משנה לנגן הראשי בסקציית הכינור השני של תזמורת סנט לואיס.

חייה
----

נורית בר-יוסף למדה במכון קרטיס למוזיקה בפילדלפיה אצל אהרון רוזנד ואחר בג'וליארד בניו יורק אצל רוברט מאן.

בר-יוסף הופיעה כסולנית עם תזמורות רבות, בהן התזמורת הסימפונית הלאומית, התזמורת הסימפונית ותזמורת הטיילת של בוסטון, תזמורת סנט לואיס ועוד. בנגינת מוזיקה קאמרית הופיעה בפסטיבל המוזיקה הקאמרית של סיאטל, בפסטיבל המוזיקה של אספן, בטנגלווד ועוד. עם זאת, היא אינה רואה את עצמה כסולנית אלא ככנרת, המופיעה מדי פעם כסולנית. מופת הביצוע שאליו היא נושאת עיניה הוא יצחק פרלמן, שאל הקול שלו היא שואפת להשתוות.

נורית בר-יוסף הייתה בין מייסדי קבוצת הנגנים הקאמריים של מרכז קנדי ונמנתה עם חברי הקבוצה במשך תשע שנים, כמו כן, היא ממייסדי רביעיית דריידן. היא הופיעה בבית הלבן עם מאסטרו כריסטוף אשנבאך.

בר-יוסף נישאה ביולי 2010 לאריך הקשר, נגן בסון. השניים חיים בוושינגטון.

נורית בר-יוסף מנגנת בכינור ז'אן באטיסט ויום משנת 1871, בהשאלה מן הספרייה.

פרסים ואותות הוקרה
------------------

* פרס ראשון בתחרות התזמורת הסימפונית של בוסטון
* פרס ראשון בתחרות התזמורת הסימפונית של אוניברסיטת וולסלי
* פרס ראשון בתחרות קורפוס כריסטי לאמנים צעירים
* פרס ראשון בתחרות הקונצ'רטו של ג'וליארד

קישורים חיצוניים
----------------

* נורית בר-יוסף, במסד הנתונים הקולנועיים IMDb (באנגלית)
* נורית בר-יוסף, באתר AllMusic (באנגלית)
* נורית בר-יוסף, באתר Discogs (באנגלית)
* וושינגטון ג'ואיש ויק, ריאיון עם נורית בר-יוסף 14 בינואר 2015
* ביוגרפיה קצרה של נורית בר-יוסף באתר תזמורת הנוער הפילהרמונית של אמריקה (AYPO)
* נורית בר-יוסף באתר של רביעיית דריידן

הערות שוליים
------------

1. ↑  ביוגרפיה של נורית בר-יוסף באתר מרכז קנדי
2. ↑  וושינגטון ג'ואיש ויק, ריאיון עם נורית בר-יוסף 14 בינואר 2015
3. ↑  נורית בר-יוסף באתר של רביעיית דריידן
**אריק סיידל** (באנגלית: **Erik Seidel**; נולד ב-6 בנובמבר 1959) הוא שחקן פוקר יהודי אמריקאי. בשנת 2010 נבחר להיכל התהילה של הפוקר.

קורות חיים
----------

סיידל נולד וגדל בניו יורק. כשהיה צעיר שיחק שש בש מקצועני ובהמשך עבד בסוחר בבורסה לניירות ערך בניו יורק.

קריירת פוקר
-----------

סיידל זכה בצמיד אליפות העולם בפוקר הראשון שלו בטורניר לימיט טקסס הולדם ב-1992, בו הרוויח 168 אלף דולר. בהמשך זכה ב-8 צמידים נוספים בסוגי משחקים שונים, בניהם לימיט ופוט לימיט אומהה הולדם ו-Deuce to Seven. ב-2021 זכה בצמיד התשיעי שלו, והראשון באינטרנט, כשניצח את טורניר ה-Super Million$ High Roller והרוויח כ-978 אלף דולר.

סיידל זכה באירוע המרכזי של ה-WPT, ב-Foxwoods Poker Classic ב-2008.

ב-2010 נבחר להיכל התהילה של הפוקר.

נכון לנובמבר 2021, סיידל זכה בסך של כ-38.3 מיליון דולר מטורנירי פוקר, כשמתוכם כ-7.1 מיליון דולר בסבב אליפות העולם וכ-2.5 מיליון דולר ב-WPT והוא מקום רביעי ברשימת המרוויחים ביותר בעולם לפי אתר The Hendon Mob.

### צמידי אליפות העולם בפוקר

| שנה | טורניר | פרס |
| --- | --- | --- |
| 1992 | $2,500 Limit Hold'em | $168,000 |
| 1993 | $2,500 Omaha 8 or Better | $94,000 |
| 1994 | $5,000 Limit Hold'em | $210,000 |
| 1998 | $5,000 Deuce to Seven Draw | $132,700 |
| 2001 | $3,000 No Limit Hold'em | $411,300 |
| 2003 | $1,500 Pot Limit Omaha | $146,100 |
| 2005 | $2,000 No Limit Hold'em | $611,795 |
| 2007 | $5,000 No-Limit Deuce to Seven Draw Lowball | $538,835 |
| 2021 | $10,000 Super Million$ High Roller | $977,842 |

קישורים חיצוניים
----------------

ויקישיתוף מדיה וקבצים בנושא **אריק סיידל** בוויקישיתוף

* אריק סיידל, באתר The Hendon Mob
* אריק סיידל, באתר Global Poker Index
* אריק סיידל, באתר אליפות העולם בפוקר
* אריק סיידל, באתר סבב הפוקר העולמי

הערות שוליים
------------

1. ↑  Dan Harrington and Erik Seidel Inducted Into 2010 Poker Hall of Fame, באתר CardPlayer, ‏19 באוקטובר 2010 (באנגלית)
2. ↑  הזכייה ב-2021 הייתה בטורניר Super Million$ High Roller באינטרנט
פירוש נוסף ערך זה עוסק בעיר בבלגיה. אם התכוונתם לנהר בגבול שוודיה ופינלנד, ראו טורנה (נהר).

**טוּרְנֵה** (בצרפתית: **Tournai**; בהולנדית: **Doornik**) היא עיר בבלגיה, השוכנת 85 ק"מ מדרום-מערב לבריסל על גדות הנהר סכלדה במחוז אֵנוֹ. בתחילת 2018 מנתה העיר 69,554 תושבים. קתדרלת נוטרדאם בטורנה הוכרזה בשנת 2000 כאתר מורשת עולמית.

היסטוריה
--------

טורנה היא אחת הערים העתיקות ביותר בבלגיה, יחד עם ארלון וטונגרן. העיר הייתה קיימת כבר בתקופה הרומית, וב-432 עברה לשליטתם של הפרנקים הסאלים. בתקופת שלטונם של המלך כילדריק הראשון (מת בטורנה ב-481) ושל המלך כלוביס הראשון (נולד בטורנה ב-465) הייתה העיר בירת הממלכה הפרנקית. ב-486 העביר המלך כלוביס הראשון את בירתו לפריז, אך הפך את טורנה לדיוקסיה שסמכותה השתרעה על כל פלנדריה.

במאה התשיעית, אחרי חלוקת האימפריה הפרנקית, השתייכה טורנה לממלכת פרנקיה המערבית, שלימים הפכה לצרפת. ב-862 הפך שארל הקירח, מלך פרנקיה המערבית, את טורנה לבירת רוזנות פלנדריה. טורנה הפכה לעיר מסחר חשובה שאזרחיה שאפו לאי-תלות בשליטים המקומיים. ב-1187 ביקר בעיר פיליפ אוגוסט, מלך צרפת. בישוף טורנה הפך לבן בריתו, והמלך לקח את העיר תחת חסותו.

במלחמת מאה השנים בין צרפת ואנגליה נשארה טורנה נאמנה לצרפת, בעוד שפלנדריה תמכה במלך אנגליה. ב-1513 העיר נכבשה בידי הנרי השמיני, מלך אנגליה, אך ב-1521 הפכה לחלק מנחלות הקיסר קארל החמישי בארצות השפלה. ב-1581 נפלה העיר לידי הדוכס מפארמה, שהיה מושל ספרד בארצות השפלה. ב-1668 עברה העיר לשלטון צרפת, אך ב-1713 נפלה תחת שלטון אוסטריה בהתאם להסכם אוטרכט. ב-1815 הפכה טורנה לחלק מהולנד, ומ-1830 לחלק מבלגיה.

ב-27 במאי 1653 התגלה קברו של כילדריק הראשון בעת שנעשו תיקונים בכנסיית סנט-בריס בטורנה. נמצאו שם מטבעות זהב וחפצים יקרי ערך רבים עשויים זהב ואבני חן, בהם טבעת עם הכתובת "של המלך כילדריק". נמצאו גם כ-300 דבורים עשויות זהב. אוצר זה הועבר תחילה לרשותו של בית הבסבורג בווינה, ואחרי כן נשלח כמתנה ללואי הארבעה עשר, מלך צרפת, שלא גילה בו עניין רב ושם אותו בספרייה המלכותית.

קישורים חיצוניים
----------------

ויקישיתוף מדיה וקבצים בנושא **טורנה** בוויקישיתוף
* 

* אתר האינטרנט הרשמי של טורנה (בצרפתית, בהולנדית, באנגלית ובגרמנית)
* טורנה, ברשת החברתית פייסבוק

* טורנה, ברשת החברתית אקס (טוויטר)

* טורנה, ברשת החברתית אינסטגרם

* טורנה, ברשת החברתית LinkedIn

* טורנה, סרטונים בערוץ היוטיוב
* טורנה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007559612005171
* BnF: cb11946362h (data)
* GND: 4060524-3
* LCCN: n81119791
* MusicBrainz: 1d9c5b2a-f5fd-4916-9122-6cddd6fc40cc
* NKC: ge635552
* SUDOC: 02741793X
* VIAF: 140732446
* WorldCat: lccn-n81119791

 |
**דונלד "דון" רוזנטל** (באנגלית: **Donald "Don" Rosenthal**; נולד בשנת 1930), שחיין יהודי-אמריקאי, אלוף המכביה הרביעית (1953) במשחה ל-100 מטר חופשי.

ביוגרפיה
--------

רוזנטל גדל בסינסינטי, אוהיו. עם סיום לימודיו בתיכון בשנת 1950 עבר עם משפחתו לדרום קליפורניה ושם למד בסנטה מוניקה קולג' (אנ').

### 1951

בשנת 1951 דורג במקום חמישי בעולם במשחה ל-100 מטר חופשי. הוא קבע 5 שיאי קולג'ים בארצות הברית.

### 1952

במבחנים האמריקאים לאולימפיאדת הלסינקי (1952) שנערכו בניו יורק בתחילת יולי 1952 הוא סיים במקום שישי במשחה ל-100 מטר חופשי בתוצאה של 58.7 שניות ולא זכה להיכלל במשלחת האמריקאית לאולימפיאדה. בשלב המוקדמות הוא קבע תוצאה של 58.6 שניות.

### 1953

בתחרויות השחייה של המכביה הרביעית שנערכו בספטמבר 1953 זכה רוזנטל בשתי מדליות זהב, במשחה ל-100 מטר חופשי בשיא מכביה חדש של 59.0 שניות, לפני מיקי בונין מדרום אפריקה (1:01.0 דקות) וסמיט מארצות הברית (1:01.6 דקות) במשחה שליחים 4x200 מטר בשיא מכביה חדש של 9:15.4 דקות, לפני דרום אפריקה (9:26.7 דקות) וישראל (10:03.4 דקות).

בשנים 1956 עד 1958 שחה ושיחק בנבחרת הכדורמים של אוניברסיטת קליפורניה בלוס אנג'לס. בשנים 1973 עד 1979 השתתף בתחרויות לוותיקים והחזיק בשיאי ארצות הברית לגילים בהם השתתף.

קישורים חיצוניים
----------------

| עיינו גם בפורטל: |
| --- |
|  | **פורטל שחייה** |

* טבלאות ושיאים של השגי 6 המכביות ושל ישראל, מעריב, 22 באוגוסט 1965
* דון רוזנטל, באתר היכל התהילה של הספורט היהודי בדרום קליפורניה (באנגלית)
* Don Rosenthal Cracks National JC Standards, Corsair, Volume 24, Number 19, 5 March 1952 (באנגלית)

הערות שוליים
------------

1. ↑  תוצאות של המבחנים האמריקאים לאולימפיאדת הלסינקי (1952) (באנגלית)
**טרינקסט** (בקטלאנית: **Trinxat**; בספרדית: Trinchado) הוא מזון מהרי הפירנאים, בעיקר אנדורה והקומרקונים הקטלאניים של Cerdanya ו-Alt Urgell. הוא עשוי מתפוחי אדמה, כרוב ובשר חזיר, ומזכיר באבל אנד סקוויק. השם, שפירושו "מעוך" או "קצוץ", הוא חלק העבר של המילה הקטלאנית trinxar, שפירושה "לחתוך". לפעמים הוא מוגש עם מליח או נאכל בפני עצמו עם לחם.

המאכל נראה כמו טורטייה קטנה, משובצת בחתיכות כרוב שנותנות לה מגע של ירוק כהה. הוא נאכל בדרך כלל במהלך החורף, בהיותו מזון מחמם. הוא מלווה לעתים קרובות עם בייקון. זוהי מנה בולטת במטבח ההרים הקטלוני והפסטה דל טרין נחגגת מדי שנה ב-Puigcerdá.

  

מתכון 

המרכיבים הם תפוח אדמה, כרוב חורף, מלח, בשר חזיר או בייקון, ולתיבול בשמן זית ושום. לעתים קרובות באלטו אורגל מחליפים בייקון בחלקי חזיר אחרים

ראו גם
------

* רשימה של מנות תפוחי אדמה
* רשימה של מנות חזיר

הערות שוליים
------------

קישורים חיצוניים
----------------

* טרינקסט בכתובת anglophone.direct.com
* טרינקסט באתר globaladventure.com



1. ↑  Trinxat at purpletravel.co.uk
2. ↑  Ashkenazi, Michael; Jacob, Jeanne (2006). *The World Cookbook for Students*. Greenwood. p. 20.